
త్రైమాసిక లాభం రూ.75 కోట్లుహైదరాబాద్ (ఆంధ్రజ్యోతి బిజినెస్): జూన్తో ముగిసిన త్రైమాసికంలో కోరమాండల్ ఇంటర్నేషనల్ లిమిటెడ్ అద్భుతమైన ఫలితాలను ప్రకటించింది. ఏప్రిల్-జూన్ త్రైమాసికంలో కంపెనీ కన్సాలిడేటెడ్ నికర లాభం ఏకంగా 94 శాతం వృద్ధి చెంది  75.43 కోట్ల రూపాయలకు చేరుకుంది. గత ఏడాది ఇదే కాలంలో కంపెనీ నికర లాభం 7 కోట్ల రూపాయలుగా ఉంది.  సమీక్షా కాలంలో కంపెనీ మొత్తం రాబడులు 2,072 కోట్ల రూపాయల నుంచి 2,289 కోట్ల రూపాయలకు దూసుకుపోయాయి. కాగా స్టాండ్ఎలోన్ ప్రాతిపదికన 2,288 కోట్ల రూపాయల మొత్తం రాబడులపై 76 కోట్ల రూపాయల నికర లాభాన్ని సాధించింది. త్రైమాసిక కాలంలో ముందస్తుగా రుతుపవనాలు రావటంతో కీలక మార్కెట్లలో వినియోగం పెరిగిపోవటం కలిసి వచ్చిందని కోరమాండల్ ఇంటర్నేషనల్ మేనేజింగ్ డైరెక్టర్ సమీర్ గోయల్ తెలిపారు. రుతుపవనాలు ఆశించిన స్థాయిలో ఉండటంతో రానున్న రోజుల్లో మెరుగైన ఫలితాలను రాబట్టుకోవచ్చని భావిస్తున్నట్లు చెప్పారు.  కాగా ఆంధ్రప్రదేశ్ విశాఖపట్నంలోని ఫాస్ఫరిక్ యాసిడ్ ప్లాంట్ ఉత్పత్తి సామర్థ్యాన్ని పెంచేందుకు పర్యావరణ మంత్రిత్వ శాఖ నుంచి అనుమతి లభించిందని కోరమాండల్ ఇంటర్నేషనల్ తెలిపింది. శుక్రవారం బిఎస్ఇలో కంపెనీ షేరు స్వల్పలాభంతో 437 రూపాయల వద్ద స్థిరపడింది.

traimaasika laabham roo.75 kotluhaidarabad (aandhrajyoti bijines): joontho mugisina traimaasikamlo coramandal international limited adbhutamaina phalitaalanu prakatinchindi. epril-joon traimaasikamlo company consalidated nikara laabham ekamgaa 94 saatam vruddhi chendi  75.43 kotla roopaayalaku cherukundi. gatha edaadi ide kaalamlo company nikara laabham 7 kotla roopaayalugaa undi.  sameeksha kaalamlo company mottam raabadulu 2,072 kotla roopaayala nunchi 2,289 kotla roopaayalaku doosukupoyaayi. kaga standlone praatipadikana 2,288 kotla roopaayala mottam rabadulapai 76 kotla roopaayala nikara labhanni saadhinchindi. traimaasika kaalamlo mundastugaa ruthupavanaalu raavatamtho keelaka marketlalo viniyogam perigipovatam kalisi vachindani coramandal international managing director samir goyal telipaaru. ruthupavanaalu aasinchina sthaayilo undatamtho raanunna rojullo merugaina phalitaalanu rabattukovachani bhaavistunnatlu cheppaaru.  kaga andhrapradesh visaakhapatnamlooni faspheric yasid plant utpatti saamarthyaanni penchenduku paryaavarana mantritva saakha nunchi anumati labhinchindani coramandal international telipindi. sukravaaram bsilo company sheru swalpalaabhamtho 437 roopaayala vadda sthirapadindi.